सामग्री: "राष्ट्रीयतेच्या कसोटीवरती हिंदू स्त्री आणि पुरुष हे नपुंसक आणि वांझ आहेत. त्यांच्या पेशीत राष्ट्रीयत्वाच्या पेशी नसतात. मी विचित्र बोलतोय, असं तुम्ही कधी ऐकलं नसेल, पण या बाबतीत हिंदू स्त्री-पुरूष हे अनुत्तीर्ण आहेत," असं त्यांनी म्हटल्यावर अनेकांना आश्चर्य वाटलं. 

भीमा कोरेगाव हिंसाचार प्रकरणात 80 वर्षांच्या संभाजी भिडेंविरोधात 2 जानेवारीला पिंपरीत गुन्हा दाखल झाला. त्यांच्यासोबत हिंदू एकता आघाडीच्या मिलिंद एकबोटेंच्याही विरोधात गुन्हा दाखल झाला होता. एकबोटेंना अटक झाली, पण भिडेंना अटक का झाली नाही, असा प्रश्न अनेकांनी विचारला असतानाच भिडेंचं हे वादग्रस्त विधान पुढे आलं आहे.

एका हिंदुत्ववादी संघटनेचा नेता जेव्हा हिंदूंसाठी एवढी कठोर भाषा वापरतो, तेव्हा तो हिंदूंना पेटवण्याचा प्रयत्न आहे का?

"सामाजिक सलोख राखायचा नाही, लोकांना एकमेकांच्याविरोधात चिथावायचं. शिवाजी महाराजांच नाव घेऊन त्यांची बदनामी करायची. असली कामं भिडेंनी केलीयेत," असं ज्येष्ठ पत्रकार प्रताप आसबे म्हणतात. त्यांच्या मते भिडेंच्या विधानांना गांभीर्याने घेण्याची गरज नाही. 

पण भिडेंचं विधान आजच्या परिस्थितीत चुकीचं असलं तरी त्यांचं उद्दिष्ट तरुणांना प्रोत्साहित करण्याचं असतं, असं पत्रकार शुभांगी खापरे यांना वाटतं.

"संभाजी भिडे यांच्या नजरेतून बघितलं तर ते नेहमी मी राष्ट्रभक्तीतून विधानं करतो, असं म्हणतात. ते जहालवादी आहेत असं आपण म्हणू शकतो. राष्ट्रभक्ती हा त्यांचा मूळ पाया म्हणता येईल. राष्ट्रभक्तीच्या माध्यमातून युवा पिढीला प्रोत्साहित करण्याचं त्यांचं ध्येय असावं, असं मला वाटतं.

"पण त्यांची जी विधानं असतात किंवा संदर्भ असतात ते आजच्या परिस्थितीत किती अनुकूल आहे हे बघणं गरजेचं आहे. त्यातून एक विपरित परिणामही होऊ शकतो. भिडे यांची सगळी विधानं बरोबर आहेत का? तर नाही. त्या विधानांचा जातीय सलोख्यावर वेगळा परिणाम होतो," असं शुभांगी खापरे सांगतात. 

संभाजी भिडे

कोण आहेत संभाजी भिडे?

मनोहर असं मूळ नाव असलेले भिडे सांगलीत राहतात. सातारा जिल्ह्यातील सबनीसवाडी हे त्यांच मूळ गाव. राष्ट्रीय स्वयंसेवक संघाचे सांगलीतले तत्कालीन प्रमुख कार्यकर्ते बाबाराव भिडे यांचे ते पुतणे. संभाजी भिडे 1980च्या दशकात 'राष्ट्रीय स्वयंसेवक संघा'त कार्यरत होते, असं सांगलीतले ज्येष्ठ पत्रकार गणेश जोशी सांगतात.

संघाशी वाद झाल्यानंतर त्यांनी सांगलीमध्ये प्रतिसंघ स्थापला...\nमागील सामग्री खालीलप्रमाणे सारांशित केली जाऊ शकते:
'राष्ट्रीयतेच्या कसोटीवर हिंदू स्त्री-पुरुष नपुंसक आहेत' असं विधान करत संभाजी भिडे हे पुन्हा एकदा चर्चेत आले आहेत. जळगावमध्ये एका कार्यक्रमात श्री शिवप्रतिष्ठान हिंदुस्थान या संघटनेचे वादग्रस्त नेते संभाजी भिडे यांनी हे विधान केलं.